Obrazloženje Nacrta prijedloga

III. Izmjene Plana upravljanja pomorskim dobrom na području Općine Mošćenička Draga za razdoblje 2024.-2028. godine

Sukladno članku 39. Zakona o pomorskom dobru i morskim lukama („Narodne novine“ broj 83/23) izvršno tijelo jedinice lokalne samouprave dužno je izraditi Prijedlog Plana upravljanja pomorskim dobrom za iduće razdoblje od pet godina, koji sadrži planirane aktivnosti na pomorskom dobru i prioritete njihove realizacije, izvore sredstava za njihovu realizaciju, plan održavanja, dohranjivanja plaža i gradnje na pomorskom dobru, plan davanja dozvola na pomorskom dobru i plan nadzora ovlaštenika dozvola na pomorskom dobru, te provesti javno savjetovanje u skladu s propisom kojim se uređuje pravo na pristup informacijama u trajanju od najmanje 30 dana.

Ovim III. Izmjenama Plana upravljanja pomorskim dobrom na području Općine Mošćenička Draga za razdoblje 2024.-2028. godine („Službene novine Općine Mošćenička Draga“ broj 2/2024, 9/2024, 4/2025) mijenjaju se površine terasa za obavljanje ugostiteljske djelatnosti budući su nakon mjerenja utvrđene točne površine terasa.

Nadalje, ovim Izmjenama Plana upravljanja pomorskim dobrom na području Općine Mošćenička Draga za razdoblje 2024.-2028. godine predlažu se kriteriji ocjenjivanja ponuda u natječaju kako slijedi:

- ponuđeni iznos naknade za dozvolu na pomorskom dobru – 60 % ocjene ponude,

- prethodno iskustvo i dobro i odgovorno obavljanje djelatnosti odnosno korištenje pomorskog dobra – 10 % ocjene ponude,

- upotreba opreme i pratećih instalacija i pružanje usluga koje na dobar i kvalitetan način uzimaju u obzir i sadrže specifičnosti i obilježja autentičnih kulturnih i prirodnih vrijednosti tog područja te koriste najviše estetske standarde – 20 %

- vremensko razdoblje obavljanja djelatnosti temeljem dozvole (duži period obavljanja djelatnosti koji pospješuje izvansezonsku ponudu nosi veći broj bodova) – 10 %

Zaključno, III. Izmjenama Plana upravljanja pomorskim dobrom na području Općine Mošćenička Draga za razdoblje 2024.-2028. godine izmijenjene su i u Planu navedene površine za montažne objekte i prikolice za obavljanje ugostiteljske djelatnosti u skladu sa odgovarajućim podzakonskim aktom (Uredba Vlade Republike Hrvatske o vrstama djelatnosti i visini minimalne naknade za dodjelu dozvola na pomorskom dobru („Narodne novine“ broj 16/2024)

Savjetovanje s javnošću provedeno je u u trajanju od 30 dana, od 22. prosinca 2025. do 20. siječnja 2026.